《赠马恽供奉》
宋代·刘敞

朝廷功名次，晋国在第一。受遗先皇帝，事与周召匹。

丹青烂勋伐，终始最密勿。宗族宜甄庸，百世皆宠秋。

公孙非遐胄，何乃尚淹屈。官名虽供奉，冗散真士卒。

努力习文华，家贫传清德。翰飞终不高，好事见心骨。

人生系逢遇，进退岂定律。古者如尔徒，万户自可必。

今者如尔徒，富贵亦未失。主张有真宰，时态莽回聿。

咄嗟元功世，颇复困蓬荜。吁彼山野人，奚由自奋出。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。